On the Road (film)
<s>On the Road () je francusko-britansko-brazilsko-američko-kanadsko-argentinski igrani film snimljen 2012. godine u režiji Waltera Sallesa.</s><s>Predstavlja adaptaciju istoimenog kultnog romana američkog beat književnika Jacka Kerouaca, temeljenog na događajima iz autorovog života krajem 1940-ih.</s><s>Nominalni protagonist i Kerouacov alter ego, koga tumači Sam Riley, je mladić koji upoznaje grupu prijatelja sa kojom će steći prva iskustva sa jazz muzikom, marihuanom i alternativnim oblicima seksualnosti te putovati širom Amerike, a što će ga inspirati da započne književnu karijeru.</s>

<s>Roman On the Road se pokušavao ekranizirati godinama sve dok projekt nije došao u ruke Francisa Forda Coppole koji je, nakon neuspjelih pokušaja da ga sam režira, odlučio taj zadatak povjeriti Sallesu, koji je bio stekao ugled žanrovski srodnim filmovima ceste.</s><s>Snimanje je, pak, potrajalo godinama, čemu su doprinijeli financijski problemim izazvani globalnom ekonomskom krizom kao i narko rat u Meksiku gdje se originalno trebao snimati film.</s><s>Nakon što je dovršen, premijerno je prikazan na Kanskom festivalu, ali je dobio izuzetno loše kritike, te se smatra jednim od najvećih filmskih razočaranja 2010-ih.</s>

<s>Uloge</s>

<s>Izvori</s>

<s>Vanjske veze
 
 
 
 
 Film news and casting information
 Salles interview</s>

<s>Francuski filmovi
Britanski filmovi
Brazilski filmovi
Američki filmovi
Kanadski filmovi
Argentinski filmovi
Filmovi ceste
Dramski filmovi
Pustolovni filmovi
Filmovi sa LGBT tematikom
Authority control 2</s>

